Ministerul Finanţelor a luat de la bănci peste 1,2 mld. lei săptămâna trecută.
Ministerul Finanţelor a împrumutat săptămâna trecută de la bănci aproximativ 1,24 mld. lei prin trei licitaţii organizate luni şi joi. La licitaţie au participat şapte dealeri primari. Volumul total al cererii a fost de 1,14 mld. lei.
Concret, joi, Trezoreria Statului a redeschis o emisiune de obligaţiuni scadentă în 2030 şi a împrumutat de la bănci 771 mil. lei, mai mult decât dublu faţă de nivelul programat, de 300 mil. lei, la o dobândă anuală de 5,56%.La licitaţie au participat şapte dealeri primari. Volumul total al cererii a fost de 1,14 mld. lei. Rata cuponului a fost de 4,15%, iar randamentul până la maturitate aferent preţului acceptat a fost de 5,56%. De asemenea, lunea trecută, Ministerul Finanţelor a împrumutat de la bănci 470 mil. lei prin două licitaţii de titluri de stat, la dobânzi de 5,55% şi 4,88% pe an, sub suma planificatăMinisterul Finanţelor a respins o parte dintre ofertele de cumpărare din cauza preţului. În prima licitaţie de luni, de obligaţiuni de stat în valoare de 300 mil. lei, cererea totală a fost de 458 mil. lei, iar volumul total al cererii adjudecate a fost de 344 mil. lei. Emisiunea este scadentă în 2029 şi are o rată a cuponului de 4,85%. Randamentul până la maturitate aferent preţului acceptat a fost de 5,55%.A doua licitaţie de luni a vizat tot obligaţiuni de stat de 300 mil. lei, scadente în 2025 şi cu o rată a cuponului de 3,5%. Volumul total al cererii a fost de 273 mil. lei, iar volumul total al cererii adjudecate a fost de doar 125,7 mil. lei. Randamentul până la maturitate aferent preţului acceptat a fost de 4,88%. Roxana Roşu.